Hulda Stumpf

Hulda Jane Stumpf (10 Januari 1867 – 3 Januari 1930) alikuwa mmisionari Mkristo raia wa Marekani ambaye aliuwawa nyumbani kwake karibu na Africa Inland Mission kituo cha Kijabe, koloni la Kenya, ambapo alikuwa anafanya kazi kama katibu na mtawala.For date of birth and middle name, Marvin J. Newell, A Martyr's Grace, Moody Publishers, 2006, 103–104; for death, image of Stumpf's headstone, accessed 2 October 2013.

Inawezekana Stumpf aliuwawa kwa sababu ya upinzani wake dhidi ya ukeketaji wa wanawake. Kabila kuu la Kenya, Wakikuyu, walichukulia ukeketaji kama ibada muhimu, na kulikuwa na upinzani mkubwa dhidi ya makanisa ya kimisionari ya Kenya kwa sababu yalipinga ukeketaji huo. Nyakati hizi, zinajulikana kwenye historia ya Kenya kama Utata wa ukeketaji wa wanawake Kenya, 1929-32

Stumpf aliripotiwa kurekodi filamu dhidi ya ukeketaji nyumbani kwa mabinti wa Kijabe, ambapo aliwasaidia kutoroka. Baadhi ya majeraha yasiyo ya kawaida kwenye mwili wake yalidhihirisha kwa Gavana wa Kenya wa wakati huo kwamba, wauaji wake walimkeketa, kabla ama baada ya kumuua, hata hivyo mahakama ilihitimisha kwamba hakukuwa na uthibitisho kuwa aliuwawa sababu ya upinzani wake dhidi ya ukeketaji.

Maisha ya utotoni na elimu
Stumpf alizaliwa huko Big Run, Pennsilvania, wazazi wake ni J. R. Stumpf na mkewe, na alikulia huko Indiana, Pennsylvania, ni mmoja kati ya watoto wanne. Baba yake alimiliki duka kubwa lililoitwa Indiana's first, lililokuwa kwenye jengo namba 700 kwenye mtaa wa Filadelfia (700 block of Philadelphia Street). Alikuwa ni mmoja wa wazawa wa kwanza kumiliki gari, mwaka 1906 ni magari sita pekee ndio yalikuwa yamesajiliwa, na mwezi Julai 1901 alianza kulitumia gari hilo kupeleka bidhaa kwa wateja.Hulda Stumpf, former resident, said murdered", The Indiana Gazette, 7 January 1930; John F. Busovicki, Indiana County, Arcadia Publishing, 2003, 28.

Stumpf alisoma katika shule ya biashara, baadae shule ya muziki huko New York kwa miaka miwili. Baada ya masomo yake, alifanya kazi kama karani na mkalimani, kisha akajifunza taaluma ya kufupisha maneno shorthand katika chuo cha Indiana Business College.Newell 2006, 104.

Mwezi Octoba 1906 aliomba nafasi kama mmisionari wa Africa Inland Mission (AIM), akijielezea kwenye barua yake kama "mwenye umri wa miaka arobaini na mtu mkarimu sana," lakini pia mwenye afya njema.Hulda Stumpf, Letter to G.K. Sample , 26 October 1906, courtesy of Wheaton College. Aliandika kwenye barua yake ya maombi kuwa anataka kufanya kazi Afrika kwa sababu ya "hamu ya dhati", akiamini kwamba muda ni mchache, pale atakaporudi, na mahitaji katika nchi ya kigeni ni makubwa sana"Dana Lee Robert, American Women in Mission: A Social History of Their Thought and Practice, Mercer University Press, 1996, 211.

Mwezi Novemba 1906 aliwaambia AIM kwamba alikuwa anajaribu kukwepa mfumo wa madhehebu  "Kuna mfumo mmoja tu wa serikali ya kikanisa, kwa kadri ya uelewa wangu, na huo msingi wake ni maandiko, na ni maandiko pekee, ukiachana na mawazo wa mwanadamu juu ya namna ya kuliongoza kanisa"Robert 1996, 212, n. 57. Kuanzia mwezi Mei 1907 alisoma kwa miezi miwili katika chuo cha Moody Bible Institute huko Chikago ili kujiandaa kwa kazi zake za kimisionari. File lake la chuo lilimuelezea kama "Mtu mnyoofu, Mfanya biashara na mkarimu"Newell 2006, 105.

Marejeo

Jamii:Waliozaliwa 1867
Jamii:Waliofariki 1930
Jamii:Wamisionari
Jamii:Wanaharakati wa Marekani
Jamii:Mashindano ya uandishi wa makala za haki za binadamu